ᱢᱳᱦᱟᱢᱢᱚᱫᱽ ᱥᱟᱦᱟᱵᱩᱫᱫᱤᱱ

ᱢᱳᱦᱟᱢᱢᱚᱫᱽ ᱥᱟᱦᱟᱵᱩᱫᱫᱤᱱ (ᱡᱟᱱᱟᱢ: ᱑᱐ ᱰᱤᱥᱮᱢᱵᱚᱨ ᱑᱙᱔᱙) ᱫᱚ ᱵᱟᱝᱞᱟᱫᱮᱥ ᱨᱮᱱ ᱱᱮᱛᱚᱜ ᱤᱜ ᱨᱟᱥᱴᱨᱚᱯᱚᱛᱤ ᱠᱟᱱᱟᱭ᱾ ᱵᱟᱝᱞᱟᱫᱮᱥ ᱨᱮᱱ ᱒᱒ ᱟᱜ ᱨᱟᱥᱴᱨᱚᱯᱚᱛᱤ ᱞᱮᱠᱟᱛᱮ ᱒᱔ ᱮᱯᱨᱤᱞ ᱒᱐᱒᱓ ᱢᱟᱹᱦᱤᱛ ᱠᱷᱚᱱ ᱩᱱᱤᱫᱚ ᱠᱟᱹᱢᱤᱭ ᱮᱛᱦᱚᱵ ᱟᱠᱟᱫᱟ᱾ ᱱᱤᱭᱟᱹ ᱞᱟᱦᱟᱨᱮ ᱩᱱᱤ ᱫᱚ ᱡᱮᱞᱟ ᱟᱨ ᱫᱟᱭᱨᱟ ᱡᱚᱡᱽ ᱮ ᱛᱟᱸᱦᱮᱸᱠᱟᱱᱟ, ᱥᱟᱶᱛᱮ ᱫᱩᱨᱱᱤᱛᱤ ᱫᱚᱢᱚᱱ ᱠᱚᱢᱤᱥᱚᱱ ᱨᱮᱱ ᱠᱚᱢᱤᱥᱚᱱᱟᱨᱮ ᱛᱟᱸᱦᱮᱸᱠᱟᱱᱟ᱾

 ᱮᱛᱦᱚᱵ ᱟᱨ ᱯᱟᱲᱦᱟᱣ ᱡᱤᱭᱚᱱ 
ᱢᱳᱦᱟᱢᱢᱚᱫᱽ ᱥᱟᱦᱟᱵᱩᱫᱫᱤᱱ ᱑᱙᱔᱙ ᱥᱮᱨᱢᱟ ᱨᱮᱱᱟᱜ ᱑᱐ ᱰᱤᱥᱮᱢᱵᱚᱨ ᱩᱱ ᱡᱚᱠᱷᱚᱡ ᱨᱮᱱᱟᱜ ᱯᱩᱨᱩᱵᱽ ᱯᱟᱠᱤᱥᱛᱟᱱ (ᱱᱮᱛᱟᱨ ᱵᱟᱝᱞᱟᱫᱮᱥ) ᱨᱮᱱᱟᱜ ᱯᱟᱵᱽᱱᱟ ᱡᱮᱞᱟ ᱥᱚᱫᱚᱨ ᱨᱮᱱᱟᱜ ᱥᱤᱵᱨᱟᱢᱯᱩᱨ ᱟᱛᱚᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱥᱚᱨᱯᱷᱩᱫᱫᱤᱱ ᱟᱱᱪᱷᱟᱨᱤ ᱟᱨ ᱜᱚᱜᱚ ᱫᱚ ᱠᱷᱟᱭᱨᱩᱱᱱᱮᱥᱟ᱾ ᱩᱱᱤ ᱫᱚ ᱑᱙᱖᱖ ᱥᱮᱨᱢᱟ ᱨᱮ ᱯᱟᱵᱽᱱᱟ ᱨᱟᱫᱷᱟᱱᱚᱜᱚᱨ ᱢᱚᱡᱩᱢᱫᱟᱨ ᱮᱠᱟᱰᱮᱢᱤ ᱤᱥᱠᱩᱞ ᱮᱱᱰ ᱠᱚᱞᱮᱡᱽ, ᱯᱟᱵᱽᱱᱟ ᱠᱷᱚᱱ ᱮᱥᱮᱥᱥᱤ ᱟᱨ ᱑᱙᱖᱘ ᱥᱮᱨᱢᱟ ᱨᱮ ᱯᱟᱵᱽᱱᱟ ᱮᱰᱣᱟᱨᱰ ᱠᱚᱞᱮᱡᱽ ᱠᱷᱚᱱ ᱮᱭᱤᱪᱮᱥᱥᱤ ᱯᱟᱥ ᱟᱠᱟᱫᱟᱭ᱾ ᱑᱙᱗᱑ ᱥᱮᱨᱢᱟ (᱑᱙᱗᱒ ᱨᱮ ᱦᱩᱭ ᱟᱠᱟᱱ) ᱨᱮ ᱵᱤᱮᱥᱥᱤ ᱯᱟᱥ ᱟᱠᱟᱫᱟᱭ᱾ ᱤᱱᱟᱹ ᱛᱟᱭᱚᱢ ᱨᱟᱡᱽᱥᱟᱦᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱳᱱᱳᱵᱤᱜᱜᱟᱱ ᱨᱮ ᱮᱢᱮᱥᱥᱤ ᱰᱤᱜᱽᱨᱤ ᱧᱟᱢ ᱟᱠᱟᱫᱟᱭ᱾ ᱤᱱᱟᱹ ᱛᱟᱭᱚᱢ ᱯᱟᱵᱽᱱᱟ ᱥᱚᱦᱤᱫᱽ ᱮᱰᱵᱷᱚᱠᱮᱴ ᱟᱢᱤᱱᱩᱫᱫᱤᱱ ᱟᱭᱤᱱ ᱠᱚᱞᱮᱡᱽ ᱠᱷᱚᱱ ᱑᱙᱗᱕ ᱥᱮᱨᱢᱟ ᱨᱮ ᱮᱞᱮᱞᱵᱤ ᱰᱤᱜᱽᱨᱤ ᱧᱟᱢ ᱟᱠᱟᱫᱟᱭ᱾ 

 ᱢᱩᱠᱛᱤᱡᱩᱫᱫᱷᱚ ᱨᱮ ᱮᱱᱮᱢ 
ᱢᱳᱦᱟᱢᱢᱚᱫᱽ ᱥᱟᱦᱟᱵᱩᱫᱫᱤᱱ ᱯᱟᱵᱽᱱᱟ ᱡᱮᱞᱟ ᱥᱟᱫᱷᱤᱱ ᱵᱟᱝᱞᱟ ᱪᱷᱟᱛᱨᱚ ᱥᱚᱝᱜᱨᱟᱢ ᱯᱚᱨᱤᱥᱚᱫᱽ ᱨᱮᱱ ᱦᱚᱦᱚᱭᱤᱡ ᱮ ᱛᱟᱸᱦᱮᱸᱠᱟᱱᱟ᱾ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱙ ᱮᱯᱨᱤᱞ ᱩᱱᱤ ᱥᱤᱧᱚᱛ ᱫᱤᱥᱟᱹᱢᱮ ᱪᱟᱞᱟᱣ ᱞᱮᱱᱟ ᱟᱨ ᱚᱸᱰᱮ ᱠᱷᱚᱱ ᱯᱨᱚᱥᱤᱠᱷᱚᱱ ᱦᱟᱛᱟᱣ ᱠᱟᱛᱮ ᱯᱟᱵᱽᱱᱟ ᱡᱮᱞᱟ ᱨᱮᱱᱟᱜ ᱟᱭᱢᱟ ᱡᱟᱜᱟᱨᱮ ᱯᱟᱠᱤᱥᱛᱟᱱ ᱦᱟᱱᱟᱫᱟᱨ ᱵᱟᱦᱤᱱᱤ ᱵᱤᱨᱩᱫᱷᱮ ᱞᱟᱹᱲᱦᱟᱹᱭ ᱟᱠᱟᱱᱟ᱾ 

 ᱠᱟᱹᱢᱤ ᱡᱤᱭᱚᱱ 

 ᱨᱟᱡᱟᱨᱤ ᱡᱤᱭᱚᱱ 

 ᱒᱒ ᱟᱜ ᱨᱟᱥᱴᱨᱚᱯᱚᱛᱤ 

 ᱜᱷᱟᱨᱚᱸᱡᱽ ᱡᱤᱭᱚᱱ 

 ᱥᱟᱹᱠᱷᱭᱟᱹᱛ